CELEX: 32009H0113
Language: mt
Date: 2009-02-10 00:00:00
Title: Rakkomandazzjoni tal-Kunsill tal- 10 ta' Frar 2009 dwar il-kwittanza li trid tingħata lill-Kummissjoni fir-rigward tal-implimentazzjoni tal-operazzjonijiet tal-Fond Ewropew għall-Iżvilupp (it-Tmien EDF) għas-sena finanzjarja 2007

11.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 40/36
            
         RAKKOMANDAZZJONI TAL-KUNSILL
   tal-10 ta' Frar 2009
   dwar il-kwittanza li trid tingħata lill-Kummissjoni fir-rigward tal-implimentazzjoni tal-operazzjonijiet tal-Fond Ewropew għall-Iżvilupp (it-Tmien EDF) għas-sena finanzjarja 2007
   (2009/113/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra ir-Raba' Konvenzjoni ACP-KEE, iffirmata f'Lomé fil-15 ta' Diċembru 1989 (1) u emendata mill-Ftehim iffirmat fil-Mawrizju fl-4 ta' Novembru 1995 (2),
   Wara li kkunsidra l-Ftehim Intern bejn ir-Rappreżentanti tal-Gvernijiet tal-Istati Membri, imlaqqa’ fi ħdan il-Kunsill, dwar il-finanzjament u l-amministrazzjoni tal-għajnuna Komunitarja taħt it-Tieni Protokoll Finanzjarju għar-Raba' Konvenzjoni ACP-KE (3), minn issa 'l quddiem imsejjaħ il-“Ftehim Intern”, li jistabbilixxi, fost affarijiet oħra, it-Tmien Fond Ewropew għall-Iżvilupp (it-Tmien EDF), u partikolarment l-Artikolu 33(3) ta' dak il-Ftehim,
   Wara li kkunsidra r-Regolament Finanzjarju 98/430/KE tas-16 ta' Ġunju 1998 applikabbli għall-koperazzjoni fil-finanzjament tal-iżvilupp taħt ir-Raba' Konvenzjoni ACP-KE (4), u partikolarment l-Artikoli 66 sa 74 tiegħu,
   Wara li eżamina l-kont tad-dħul u tal-infiq u l-karta tal-bilanċ relatati mal-operazzjonijiet tat-Tmien EDF kif kienu fil-31 ta' Diċembru 2007 u r-rapport tal-Qorti tal-Awdituri dwar is-sena finanzjarja 2007 flimkien mar-risposti tal-Kummissjoni (5),
   Billi
   
               (1)
            
            
               Skond l-Artikolu 33(3) tal-Ftehim Intern, il-kwittanza għall-amministrazzjoni finanzjarja tat-Tmien EDF trid tingħata lill-Kummissjoni mill-Parlament Ewropew fuq ir-rakkomandazzjoni tal-Kunsill,
            
         
               (2)
            
            
               L-implimentazzjoni ġenerali mill-Kummissjoni tal-operazzjonijiet tat-Tmien EDF matul is-sena finanzjarja 2007 kienet sodisfaċenti,
            
         B'DAN JIRRAKKOMANDA li l-Parlament Ewropew jagħti lill-Kummissjoni kwittanza fir-rigward tal-implimentazzjoni tal-operazzjonijiet tat-Tmien EDF għas-sena finanzjarja 2007.
   
      Magħmula fi Brussell, 10 ta’ Frar 2009.
      
         
            Għall-Kunsill
         
         
            Il-President
         
         M. KALOUSEK
      
   
   
      (1)  ĠU L 229, 17.8.1991, p. 3.
   
      (2)  ĠU L 156, 29.5.1998, p. 3.
   
      (3)  ĠU L 156, 29.5.1998, p. 108.
   
      (4)  ĠU L 191, 7.7.1998, p. 53.
   
      (5)  ĠU C 286, 10.11.2008, p. 273.